Délegyháza Község

Önkormányzat Képviselő-testületének

…../2014.(IV….)

**Zárszámadási rendelete**

Délegyháza Község Önkormányzat a 2013. évi költségvetés végrehajtásáról

Délegyháza Község Önkormányzat Képviselő-testülete az Alaptörvény 32. Cikk (2) bekezdésében meghatározott eredeti jogalkotói hatáskörében, az Alaptörvény 32. Cikk (1) bekezdés f) pontjában meghatározott feladatkörében eljárva a következőket rendeli el:

***A rendelet hatálya***

**1. §** A rendelet hatálya kiterjed az Önkormányzatra, mint egyéb törzskönyvi jogi személyre, valamint az önkormányzat költségvetési szerveire.

**2. §** Az önkormányzat költségvetési szervei:

a) önállóan működő és gazdálkodó költségvetési szervek:

- Délegyházi Polgármesteri Hivatal,

b) önállóan működő költségvetési szervek:

- Kölcsey Ferenc Könyvtár

- Napsugár Óvoda

- Családi Napközi

**3.§** Délegyháza Község Önkormányzat Képviselő-testülete a 2013. évi költségvetés végrehajtásáról szóló zárszámadását

**778 737 e Ft Költségvetési bevétellel**

**764 780 e Ft Költségvetési kiadással**

hagyja jóvá.

2013. évi módosított pénzmaradvány összegét 17 224 e Ft-ban állapítja meg és hagyja jóvá.

***Egyszerűsített mérleg***

**4. §** (1) Az önkormányzat 2013. évi egyszerűsített mérlegének fő összege **5 645 657 e** Ft-ban kerül jóváhagyásra. Ebből: Délegyháza Önkormányzata mérleg főösszege 5 634 639e Ft, Polgármesteri

Hivatal 7 420 **e** Ft, Napsugár Óvoda 3 406 e Ft, Családi Napközi 192e Ft.

(2) Az önkormányzat 2013. évi egyszerűsített mérlegét az **1. számú** melléklet tartalmazza.

***Egyszerűsített éves pénzforgalmi jelentés***

**5. §** (1) A 2013. évi egyszerűsített tartalmú éves pénzforgalmi jelentést a rendelet **2. számú** melléklete tartalmazza.

***Egyszerűsített pénzmaradvány***

**6. §** (1) Az önkormányzat 2013. évi gazdálkodás során keletkezett, hatályos jogszabályok szerint felülvizsgált záró pénzkészlet 10 806e Ft-ban kerül jóváhagyásra.

(2) A2013. évi jóváhagyott módosított pénzmaradvány **17 224** e Ft, melyből a kötelezettséggel terhelt pénzmaradvány 178e Ft. A szabad pénzmaradvány 17 046 e Ft. A 2013.évi pénzmaradvány és az abban foglalt kötelezettségek a 2014.évi költségvetést érintik.

(3) A 2013.évi pénzmaradvány kimutatást a rendelet **3. számú** melléklete tartalmazza.

***A zárszámadás mellékletei***

**7. §** (1) A pénzeszközök 2013. évi változását a rendelet **4. számú** melléklete tartalmazza.

(2) Délegyháza Község Önkormányzat által adott 2013. évi közvetett támogatásokat az **5**. számú melléklet tartalmazza.

(3) Az Önkormányzat a Polgármesteri Hivatal, valamint az önállóan működő költségvetési szervek 2013. évi bevételi előirányzatainak teljesítését, annak összesített számszaki részletezését a **6. számú** melléklet, a szöveges indoklását az **6.1, 6.2, 6.3, 6.4, 6.5. számú** melléklet tartalmazza.

(4) Az Önkormányzat a Polgármesteri Hivatal, valamint az önállóan működő és gazdálkodó, és az önállóan működő költségvetési szervek 2013. évi kiadási előirányzatainak teljesítését, annak összesített számszaki részletezését a **7. számú** melléklet, a szöveges indoklását a **7.1, 7.2, 7.3, 7.4, 7.5. számú** melléklet tartalmazza.

(5) A Délegyháza Község Önkormányzata költségvetési szervenként összesített, továbbá kötelező és nem kötelező feladatainak és költségvetési szerveinek mérlegeit, egyéb információit a **8**. számú kiegészítő mellékletek tartalmazzák.

***Egyéb rendelkezések***

**8. §** A rendelet az önkormányzat és intézményei adatait összevontan tartalmazza.

***Záró rendelkezések***

**9. §** (1) Ez a rendelet a kihirdetést követő napon lép hatályba.

(2) A rendelet kihirdetéséről az a jegyző gondoskodik.

Délegyháza, 2014.április 22.

dr. Riebl Antal dr. Molnár Zsuzsanna

polgármester jegyző

A rendelet kihirdetve:

Délegyháza, 2014.április ….

dr. Molnár Zsuzsanna

jegyző